Deċiżjoni tal-kummissjoni
tad-19 ta’ Lulju 1991
dwar network kompjuterizzat li jgħaqqad flimkien l-awtoritajiet veterinarji (Animo)
(91/398/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-verifiki veterinarji u żootekniċi applikabbli fil-kummerċ intrakomunitarju f’ċerti annimali ħajjin u prodotti bil-għan li jikkompleta ru]u s-suq intern [1], kif l-aħħar emendata bid-Direttiva 91/68/KEE [2], u partikularment l-Artikolu 20(1) tagħha,
Peress illi, minħabba il-kompletar fil-futur qrib tas-suq intern għall-annimali ħajjin u ċerti prodotti u l-abbandun ta’ l-ispezzjonijiet veterinarji fil-fruntieri interni, huwa meħtieġ li jiġi mwaqqaf, skond l-Artikolu 20(1) tad-Direttiva 90/425/KEE, network komputerizzat li jgħaqqad flimkien l-awtoritajiet veterinarji, magħrufa b’mod ġenerali bħala "Animo";
Peress illi l-prinċipji bażiċi li jsejjsu l-istruttura ġenerali tan-network komputerizzat għandhom l-ewwel jiġu stipulati; peress illi d-dispożizzjonijiet meħtieġa li jimplimentawhom għandhom jiġu adottati sussegwentement fid-dawl ta’ dawk il-prinċipji skond l-Artikolu 20(3) tad-Direttiva 90/425/KEE;
Peress illi, wara li kkunsidrat l-Artikolu 4(2) tad-Direttiva 90/425/KEE, l-Artikolu 4(5) tad-Direttiva tal-Kunsill 90/675/KEE tal-10 ta’ Diċembru 1990 li jistipula l-prinċipji li jirregolaw l-organizzazzjoni tal-verifiki veterinarji fuq prodotti li jkunu dieħlin fil-Komunità minn pajjiżi terzi [3] u l-obbligazzjonijiet li ser jiġu imposti fuq il-pożizzjonijiet ta’ spezzjoni tal-fruntiera responsabbli sabiex jispezzjonaw l-annimali ħajjin li jaslu minn pajjiżi terzi, in-network komputerizzat ser ikollu jgħaqqad flimkien l-awtoritajiet ċentrali ta’ l-Istati Membri, l-awtoritajiet lokali nominati u l-pożizzjonijiet ta’ spezzjoni tal-fruntiera;
Peress illi l-miżuri li hemm ipprovdut dwarhom f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DECIŻJONI:
Artikolu 1
Għall-iskopijiet ta’ din id-Deċiżjoni, "unità" tfisser:
- kull awtorità ċentrali kompetenti ta’ Stat Membru,
- kull awtorità lokali ta’ Stat Membru nominata bħala tali għall-iskopijiet tan-network komputerizzat,
- kull pożizzjoni ta’ spezzjoni tal-fruntiera kif definit fl-Artikolu 2(2)(g) tad-Direttiva 90/675/KEE,
- kull pożizzjoni ta’ spezzjoni tal-fruntiera awtorizzata sabiex twettaq spezzjoni veterinarja ta’ annimali minn pajjiżi terzi mda]]la fil-Komunità.
Artikolu 2
1. Kull unità għandha tkun imqabbda ma’ network veterinarju komputerizzat.
2. Kull unità għandha tkun mgħammra bis-segwenti:
- mikrokompjuter li jaħdem b’sistema tat-tip MS-DOS jew UNIX,
- mowdem li jagħmilha possibbli li jimmodula u jiddimodula informazzjoni li tkun għaddejja fuq linji tat-telefon jew kull linja oħra b’velocità għolja,
- printer,
- software ta’ komunikazzjonijiet identiċi u applikazzjonijiet ta’ software identiċi li jippermettu li kull unità tkun imqabbda man-network veterinarju komputerizzat.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fid-19 ta’ Lulju 1991.